Document ID: 32007R0435

UREDBA KOMISIJE (ES) št. 435/2007
z dne 20. aprila 2007
o spremembi Uredbe (ES) št. 1010/2006 o nekaterih izrednih ukrepih za podporo trgu z jajci in perutnino v nekaterih državah članicah
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca (1) in zlasti točke (b) prvega pododstavka člena 14(1) Uredbe,
ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso (2) in zlasti točke (b) prvega pododstavka člena 14(1) Uredbe,
ob upoštevanju naslednjega:
(1)
Nekatere države članice imajo težave pri spoštovanju rokov iz člena 10 Uredbe Komisije (ES) št. 1010/2006 (3) za izvrševanje plačil prejemnikom za izredne ukrepe za podporo trgu, namreč do 31. marca 2007. Ob upoštevanju, da so bili taki izredni ukrepi podpore trgu uvedeni prvič, so bili upravni postopki dolgotrajni. Zato je treba rok za plačila podaljšati za dva meseca.
(2)
Uredbo (ES) št. 1010/2006 je zato treba ustrezno spremeniti.
(3)
Ker zdaj veljaven rok poteče 31. marca 2007, je treba predvideti, da se ta uredba začne uporabljati 1. aprila 2007.
(4)
Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
V členu 10 Uredbe (ES) št. 1010/2006 se datum „31. marec 2007“ nadomesti z datumom „31. maj 2007“.
Člen 2
Ta uredba začne veljati na dan objave v Uradnem listu Evropske unije.
Začne se uporabljati 1. aprila 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. aprila 2007

Labels: 0
3
17
6